לולהפלוזה

פסטיבל לולהפלוזה בפארק גרנט, שיקגו
לוֹלָהפָּלוּזָה (באנגלית: Lollapalooza) הוא פסטיבל מוזיקה שנתי, שאורכו ארבעה ימים המתקיים בפארק גרנט שבשיקגו, אילינוי. הפסטיבל החל כאירוע נודד בשנת 1991. הופעות בפסטיבל כוללות מוזיקה מז'אנרים רבים, ביניהם רוק אלטרנטיבי, הבי מטאל, פאנק רוק, היפ-הופ ומוזיקה אלקטרונית. בפסטיבל מופיעים גם אמנים ויזואליים, ארגונים ללא כוונת רווח, וקבוצות פוליטיות. לולהפלוזה מארח כ-400,000 איש כל שנה, ומדי שנה נמכרים כל הכרטיסים .<ref></ref> הפסטיבל נחשב לאחד מפסטיבלי המוזיקה הגדולים, והאייקונים ביותר בעולם, ואחד הוותיקים ביותר בארצות הברית.<ref></ref><ref></ref>

== אטימולוגיה ==
מקור המילה – שלעיתים מאויתת ומבוטאת כ-לולהפָּלוּצָה (lollapalootza), ללהפלוסה (lalapaloosa) או לאלהפלוסה (lallapaloosa, בספרו של פ.ג'. וודהאוס, "Heart of a Goof") – בביטוי אמריקאי מסוף המאה ה-19/ תחילת המאה ה-20 שמשמעותו "דבר, אדם או אירוע שהוא יוצא דופן, בלתי רגיל; דוגמה או מופע יוצאי דופן".<ref></ref> השימוש הידוע המוקדם ביותר של המילה הוא משנת 1896.<ref>"Lollapalooza". Merriam-Webster. Retrieved July 31, 2015.</ref><ref></ref> עם הזמן, המונח התייחס גם לסוכריה על מקל גדולה. פרי פארל, הוגה הפסטיבל, אהב את הצליל של המונח המיושן כששמע אותו בסרט הקצר שלושת המוקיונים. בלוגו המקורי של הפסטיבל מופיעה דמות המחזיקה סוכריה על מקל, כמחווה למשמעות הכפולה של המונח.

== היסטוריה ==
זמר להקת ג'יינז אדיקשן פרי פארל הגה את הרעיון לפסטיבל לולהפלוזה ב-1991 כסבב הופעות פרידה לפני פירוק הלהקה. סבב ההופעות הראשון של לולהפלוזה כלל אוסף רחב של להקות והצליח מסחרית. הפסטיבל הגיע ליותר מעשרים ערים בצפון אמריקה. בשנת 2020, הפסטיבל הראשון דורג במגזין Spin כהופעה הטובה ביותר ברשימת "35 ההופעות הטובות ביותר ב-35 השנים האחרונות".<ref>Kohn, Daniel (November 28, 2020). "The 35 Greatest Concerts of the Last 35 Years". Spin.</ref><ref></ref> פסטיבל לולהפלוזה התקיים בכל שנה עד שנת 1997 ובשנת 2003 חזר לפעולה. מאז הקמתו ועד שנת 1997 ובחזרתו בשנת 2003, החל סבב הופעות של הפסטיבל בצפון אמריקה.

ב-2004, מארגני הפסטיבל האריכו את תאריכי ההופעות ליומיים בכל עיר, אך מכירת כרטיסים דלה אילצה אותם לבטל את סבב ההופעות ב-2004.<ref></ref>

בשנת 2005, פארל וסוכנות ויליאם מוריס שיתפו פעולה עם חברת Capital Sports Entertainment (כיום, C3 Presents), הממוקמת באוסטין, טקסס ועיצבו מחדש את האירוע לפורמט הנוכחי שלו כפסטיבל סוף שבוע בפארק גרנט שבשיקגו. בשנת 2014, חברת לייב ניישן אנטרטיינמנט רכשה את השליטה בחברת C3 Presents.<ref></ref>

ב-2010, הוכרז כי פסטיבל לולהפלוזה יישאר בשיקגו, ובו זמנית ייפתח מחוץ לארצות הברית, ביעד נוסף של הפסטיבל בסנטיאגו, בירת צ'ילה. ב-2011, אושרה הגרסה הברזילאית של האירוע, שנערכה במועדון ה-Jockey שבסאו פאולו.<ref></ref><ref></ref>הגרסה הארגנטינאית החלה באפריל 2014 בבואנוס איירס, ובנובמבר 2014 הוכרז לראשונה פסטיבל לולהפלוזה האירופאי שנערך בנמל התעופה ברלין-טמפלהוף.<ref></ref>

== כרטיסים לפסטיבל ותמחור ==
כרטיסים לאירוע הדגל ולגרסה המקורית של לולהפלוזה בשיקגו בדרך כלל אוזלים במהירות רבה. באירוע בשנת 2016, שאורכו ארבעה ימים, כרטיסים כלליים אזלו ביום שלמחרת התחלת המכירה שלהם. כרטיסים ליום אחד אוזלים אף מהר יותר. הכרטיסים אזלו בפחות משלוש שעות לאחר שמארגני הפסטיבל הכריזו על רשימת האומנים העולים לפסטיבל.<ref></ref> כתוצאה מתופעה זו, אנשים שאינם מצליחים לרכוש את הכרטיסים מנסים להשיגם דרך מקורות חלופיים כמו קרייגסליסט ו-StubHub. זוהי שיטה נפוצה, למרות מחירי הכרטיסים הגבוהים באתרים אלה. ב-2018, התקיימו מכירות איטיות מהרגיל ולכן המארגנים פרסמו את רשימת האומנים העולים כשמונה שעות מוקדם יותר מבדרך כלל.

== קישורים חיצוניים ==

* 

* 

== הערות שוליים ==

קטגוריה:סיבובי הופעות
קטגוריה:ארצות הברית: פסטיבלי מוזיקה